**ΟΔΗΓΙΕΣ ΓΙΑ ΤΙΣ ΕΞΕΤΑΣΕΙΣ ΦΥΣΙΚΟΧΗΜΕΙΑΣ**

Καλή Χρονιά με Υγεία σε όλες και όλους.

* Για λόγους εύρυθμης οργάνωσης των εξετάσεων και κατανομής των εξεταζομένων στις αίθουσες των εξετάσεων (αν κριθεί απαραίτητο) θα πρέπει να είσαστε στην Ε1 τουλάχιστον 15 λεπτά πριν την ώρα που έχει ανακοινωθεί στο πρόγραμμα η έναρξή τους. Δεν θα επιτραπεί η είσοδος εξεταζομένων που θα εμφανιστούν με καθυστέρηση.
* Μετά την ανακοίνωση των θεμάτων δεν επιτρέπεται η προσέλευση εξεταζόμενων
* Στις εξετάσεις να έχετε μαζί ένα επιστημονικό υπολογιστή τσέπης (δηλ αριθμομηχανή που να έχει λειτουργίες log, ln, δυνάμεις κλπ).
* **Δεν επιτρέπεται** η χρήση του κινητού σας ως αριθμομηχανής.
* Το κινητό θα πρέπει να είναι απενεργοποιημένο (όχι στο αθόρυβο, αλλά κλειστό).
* Δεν επιτρέπεται να έχετε smartwatch.
* Μπορείτε να έχετε ένα τυπολόγιο με μέγιστο όριο τις 48 εξισώσεις χωρίς κείμενο. Αν επιθυμείτε να έχετε τυπολόγιο θα πρέπει να κατεβάσετε και να συμπληρώσετε το πρότυπο που υπάρχει στα έγγραφα. Το τυπολόγιο θα πρέπει να έχει το όνομα σας και θα πρέπει να το παραδώσετε μαζί με την κόλλα σας και τα θέματά σας.